**Ministru kabineta rīkojuma projekta**

**“Par nacionālās sporta bāzes statusa piešķiršanu sporta bāzei “Siguldas pilsētas trase”” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir nacionālās sporta bāzes statusa piešķiršana sporta bāzei “Siguldas pilsētas trase ”, tādējādi veicinot nacionālo sporta bāzu attīstību, lai radītu apstākļus Latvijas sportistu sagatavošanai startiem olimpiskajās spēlēs, pasaules un Eiropas čempionātos un citās sporta sacensībās, kā arī starptautisku sporta sacensību norisei Latvijā. Ministru kabineta rīkojuma projekts stājas spēkā no tā publicēšanas dienas oficiālajā izdevumā „Latvijas Vēstnesis”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Likuma „Par nacionālās sporta bāzes statusu” (turpmāk – Likums) 6.panta ceturtajā daļā Ministru kabinetam noteiktā kompetence.
2. Latvijas Nacionālās sporta padomes 2019.gada 6.decembra sēdē nolemtais (prot Nr.4 7.§, 7.3.apakšpunkts).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Likuma 6.panta pirmajā daļā noteiktajam, sabiedrība ar ierobežotu atbildību „Siguldas Sporta serviss” (turpmāk – Siguldas Sporta serviss ) 2019.gada 22.maijā (papildināts 2019.gada 14.jūnijā un 17.septembrī) ir iesniegusi Izglītības un zinātnes ministrijā (turpmāk – Ministrija) iesniegumu par nacionālās sporta bāzes statusa piešķiršanu un dokumentus, kas apliecina sporta bāzes “ Siguldas pilsētas trase” (turpmāk – Sporta bāze) atbilstību Likuma 5.pantā minētajiem nacionālās sporta bāzes statusa piešķiršanas nosacījumiem. Sporta bāze atrodas Siguldas Sporta servisa valdījumā, kurai tādas tiesības ir piešķirtas ar 2008.gada 28.janvāra deleģēšanas līgumu Nr.02-2008, kas noslēgts starp Siguldas Sporta servisu un Siguldas novada pašvaldību. Sporta bāze ir kalnu slēpošanas bāze (turpmāk arī – trase), kuru veido trošu ceļu iekārta un zemes vienība, atrodas Siguldā, Peldu ielā 1. Siguldas novada pašvaldība ir 100% kapitāldaļu turētāja SIA „Siguldas Sporta serviss”, t.sk., tās struktūrvienībai Siguldas Pilsētas trase. Sporta bāzē ir kalns ar Starptautiskās slēpošanas federācijas (*Federation International de Ski, FIS*) atzīšanas sertifikātā norādītajiem parametriem: Starts: 106 m, Finišs 16 m, Vertikālais slīpums 90 m, kopējais garums 327 m , kas atrodas Siguldā, Puķu ielā 4. Siguldas novada pašvaldība ir 100% kapitāldaļu turētāja SIA „Siguldas Sporta serviss”, t.sk., tās struktūrvienībai Sporta bāzei (Siguldas Pilsētas trasei). Sporta bāze ir reģistrēta *FIS* reģistrā ar Nr. 11328/05/14 (derīguma termiņš 01.11.2024.).*FIS* starptautiskie noteikumi kalnu slēpošanā *(International competition rules, ICR)* paredz, ka trase atbilst kritērijiem, lai rīkotu Eiropas un Pasaules līmeņa sacensības paralēlajā slalomā, kā arī kvalifikācijas sacensības Olimpiskajām spēlēm. Trases sertificēšana (Nr. 11328/05/14) apliecina, ka tā atbilst *FIS* homologācijas prasībām un tajā var rīkot arī Pasaules un Eiropas līmeņa sacensības snovborda un frīstaila slēpošanas disciplīnās. Saskaņā ar biedrības „Latvijas Slēpošanas federācija” (turpmāk – LSF) un Sporta bāzes pārstāvju klātienē sniegto informāciju, trase ir vienīgā kalnu slēpošanas trase Latvijas teritorijā (nogāzes 350 un 200 metru garas), kas ir piemērota pasaules un Eiropas čempionātu posmu un kvalifikācijas sacensību rīkošanai. Pārbaudes laikā tika secināts, kā pēdējās no tām notika 2018.un 2019.gada sezonās.Lai pārliecinātos par Sporta bāzes atbilstību Likuma 5.pantā minētajiem nacionālās sporta bāzes statusa piešķiršanas nosacījumiem un, ievērojot Ministru kabineta 2012.gada 20.marta noteikumos Nr.192 “Sporta bāzu un nacionālo sporta bāzu pārbaudes kārtība” noteikto, Ministrijas pārstāvji 2019.gada 19.augustā veica Sporta bāzes sākotnējo pārbaudi (turpmāk – pārbaude). Pārbaudes laikā tika secināts, ka nepieciešams papildus iesniegt informāciju par Sporta bāzi veidojošo nekustamo īpašumu sastāvu (zemes vienības, būves), Sporta bāzu zemes vienību izvietojuma shēmas kopijas, informāciju par darba aizsardzības pasākumu nodrošināšanu, informāciju par normatīvajos aktos paredzēto citu uzraugošo institūciju pārbaudes aktiem, informāciju par sporta bāzēs plānotajiem starptautiskas nozīmes pasākumiem 2019./ 2020.gada sezonai. Atbilstoši pārbaudes laikā konstatētajam par papildus iesniedzamo informāciju, Siguldas sporta serviss 2019.gada 17.septembrī iesniedza pieprasīto informāciju apliecinošus dokumentus. Izvērtējot iesniegtos dokumentus konstatēts, ka Sporta bāze sastāv no nekustamā īpašuma (nekustamā īpašuma kadastra Nr. 8015 002 3037) Gaujas Nacionālā parka Pilsētas trase – zemes vienības 5,9025 ha platībā Siguldā, Siguldas novadā (ierakstīts Siguldas pilsētas zemesgrāmatas nodalījumā Nr.100000206164 uz Vides aizsardzības un reģionālās attīstības ministrijas (iepriekš Latvijas Republikas Vides ministrija) (adrese – Peldu iela 25, Rīga, LV-1494, reģistrācijas Nr. 90000028508 vārda) un daļas no nekustamā īpašuma (nekustamā īpašuma kadastra Nr. 8015 002 1719) Leona Paegles iela 21 – zemes vienības 0,7693 ha platībā Siguldā, Siguldas novadā (ierakstīts Siguldas pilsētas zemesgrāmatas nodalījumā Nr.100000185914 uz Siguldas novada pašvaldības (adrese – Pils iela 16, Sigulda, Siguldas novads, LV-2150, reģistrācijas Nr. 90000048152) vārda. Kā arī ēku (būvju) nekustamā īpašuma (nekustamā īpašuma kadastra Nr. 8015 002 3016) Peldu iela 1 – septiņām būvēm: būvju kadastra apzīmējumi: 8015 002 3037 001 (tiesnešu namiņš); 8015 002 3037 002 (slēpotāju mājiņa); Siguldā, Siguldas novadā (ierakstīts Siguldas pilsētas zemesgrāmatas nodalījumā Nr.100000118159 uz Siguldas Sporta serviss (iepriekš bezpeļnas organizācija sabiedrība ar ierobežotu atbildību Rīgas rajona Olpmiskais centrs “Sigulda”) (adrese – A.Kronvalda iela 7A, Sigulda, LV – 2150, reģistrācijas Nr.40003411141) vārda; 8015 002 3037 003 (Siguldas pilsētas trases sacensību finiša postenis); 8015 002 3037 004 (Siguldas pilsētas trases Doppelmayer pacēlēja caurlaides nojume); 8015 002 3037 005 (Siguldas pilsētas trases Doppelmayer pacēlēja caurlaides nojume); 8015 002 3037 006 (Siguldas pilsētas trases slēpotāju pacēlājs); 8015 002 3037 007 (Siguldas pilsētas trases slēpotāju pacēlājs). Saskaņā ar likuma “Par nekustamā īpašuma ierakstīšanu zemesgrāmatās” 19.pantu piecas būves nav ierakstāmas Zemesgrāmatā. Sporta bāze ir piemērota dažādu vietēja, nacionāla un starptautiska mēroga sporta sacensību organizēšanai ziemā. Sporta bāzes vispārējais vizuālais stāvoklis un dokumentācija, kas saistīta ar tās darbību sporta jomā, atbilst normatīvo aktu prasībām. Saskaņā ar “Siguldas Sporta serviss” 2019.gada 17.septembra iesniegumam pievienoto Sporta bāzes pasākumu plānu 2019./2020.gadam un uzklausot pārbaudāmās sporta bāzes pārstāvi, kā arī klātienē (pārbaudes laikā) apsekojot sporta bāzi, ir gūta pārliecība par plānoto sacensību un pasākumu plānā 2019./2020.gadam norādīto pasākumu (t.sk., plānotajiem starptautiskas nozīmes pasākumiem) norises iespējamību.Pēc “Siguldas Sporta serviss” sniegtās informācijas sporta bāzē ar sportu saistītie pasākumi veido 100 procentus no faktiskā sporta bāzes noslogojuma. Saskaņā ar likuma “Par nacionālās sporta bāzes statusu” 5.panta pirmā daļas 1.punktu, Sporta bāze ir reģistrēta sporta bāzu reģistrā.Ievērojot Likuma 6.panta 31 daļā noteikto, lai saņemtu atzinumu par Sporta bāzes atbilstību nacionālās sporta bāzes statusam (atbilstība Likuma 5.panta pirmās daļas nosacījumiem), pārbaudes laikā iegūtā informācija tika iesniegta izskatīšanai Latvijas Nacionālās sporta padomes 2019.gada ……… sēdē. Saskaņā ar Likuma 6.panta 31 daļā noteikto, ir saņemts Latvijas Nacionālās sporta padomes 2019.gada 6.decembra sēdes (prot. Nr. 4 7.§, 7.3.apakšpunkts) atzinums par Sporta bāzes atbilstību Likuma 5.panta pirmajā daļā minētajiem nacionālās sporta bāzes statusa piešķiršanas nosacījumiem: 1) tā ir reģistrēta sporta bāzu reģistrā; 2) tās darbība un tehniskais stāvoklis atbilst normatīvo aktu prasībām; 3) tās darbība tiek organizēta, priekšroku dodot pasākumiem, kurus rīko atzītās sporta federācijas vai profesionālās ievirzes sporta izglītības iestādes; 4) tā spēj nodrošināt regulāru valsts nacionālo izlašu dalībnieku treniņprocesu, kā arī bērnu, jauniešu un invalīdu sporta pasākumus; 5) tā ir piemērota pasaules vai Eiropas čempionātu, to posmu, kausu izcīņas un kvalifikācijas sacensību rīkošanai, un par to saņemti arī attiecīgo starptautisko sporta federāciju apliecinājumi; 6) tajā rīkotie ar sportu saistītie pasākumi veido vismaz 50 procentus no faktiskā sporta bāzes noslogojuma; 7) tiek nodrošināta tās nepārtraukta darbība sporta jomā; 8) tās sastāvā esošie objekti netiek izmantoti tādiem mērķiem, kas nav savienojami ar sporta un veselīga dzīvesveida popularizēšanu.Saskaņā ar Likuma 5.panta trešajā daļa noteikto sporta bāzes atbilstību Likuma 5.panta pirmās daļas 5.punktā minētajam nosacījumam apliecina vismaz viena attiecīgā starptautiskā sporta federācija vai šīs federācijas vārdā tam pilnvarota Sporta likumā noteiktajā kārtībā atzīta attiecīgā sporta federācija. Siguldas sporta serviss iesniegumam ir pievienots biedrības “Latvijas Slēpošanas federācija” 2019.gada 21.maija vēstuli (apliecinājumu) Nr.55/19 par trases atbilstību nacionālās sporta bāzes statusam un *FIS* Alpu sacensību komitejas Sporta bāzes homologāciju (Atzīšanas sertifikāts). Sporta bāzes trases homologācija apliecina tās atbilstību starptautiskiem sacensību standartiem. Homologācija ir starptautiska vērtēšanas sistēma, kas ir izstrādāta, lai izveidotu atbilstošas trases, kas ir piemērotas mūsdienu sacensību formātam. Homologācijas novērtējums ietver ne tikai trases dizainu, bet arī apkārtnes izkārtojumu un infrastruktūru. Iegūtais sertifikāts pierāda, ka trase ir atbilstoša ICR prasībām un pieejama *FIS* līmeņa sacensībām.Sporta bāze ir komplekss veidojums, kas savas funkcijas sporta jomā var nodrošināt tikai tad, ja tās sastāvā ir atbilstošas un sporta funkciju tieši vai pastarpināti nodrošinošas būves.Anotācijai ir pievienoti un Rīkojuma projekta izskatīšanā iesaistītajām institūcijām nosūtīti paskaidrojošie materiāli (Siguldas sporta servisa iesnieguma par nacionālās sporta bāzes statusa piešķiršanu un ar to saistīto pielikumu, sporta bāzes pārbaudes akta, Zemesgrāmatu apliecības un ar nacionālās sporta bāzes darbību saistītu dokumentu kopijas).  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Latvijas Nacionālā sporta padome. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku).Nacionālās sporta bāzes īpašniekam (tai skaitā privātpersonai) no Likuma 5.panta pirmās daļas izriet pienākums nodrošināt, ka tās darbība un tehniskais stāvoklis atbilst normatīvo aktu prasībām. Par vienīgo ierobežojumu varētu tikt uzskatīts Likuma 9.pantā nacionālās sporta bāzes īpašniekam uzliktais paziņošanas pienākums par rīcību ar nacionālās sporta bāzes sastāvā esošo nekustamo īpašumu, proti – ja nacionālo sporta bāzi veidojošais nekustamais īpašums ir sadalīts (arī ja no tā tiek atdalīta kāda atsevišķa daļa), atsavināts vai apgrūtināts ar lietu tiesībām normatīvajos aktos noteiktajā kārtībā, sporta bāzes īpašniekam ir pienākums 30 dienu laikā pēc attiecīgā darījuma noslēgšanas (nekustamā īpašuma sadales gadījumā – pēc attiecīgu izmaiņu izdarīšanas Nekustamā īpašuma valsts kadastrā) par to rakstveidā paziņot Izglītības un zinātnes ministrijai.Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai.Savukārt pie nacionālās sporta bāzes īpašnieka tiesībām var pieminēt faktu, ka saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par ienākumiem no nekustamā īpašuma nodokļiem. Ņemot vērā likuma „Par nekustamā īpašuma nodokli” 1.panta otrās daļas 8.punktā noteikto, kas paredz, ka ar nekustamā īpašuma nodokli neapliek nacionālās sporta bāzes un zemi to uzturēšanai, kā arī likuma “Par nodokļiem un nodevām” 20.panta 3.punktā noteikto, kas paredz, ka nekustamā īpašuma nodokli administrē Valsts ieņēmumu dienests un pašvaldības atbilstoši šim likumam. Siguldas sporta servisa iesniegumam par nacionālās sporta bāzes statusa piešķiršanu ir pievienots papildus materiāls – Siguldas novada domes lēmums(2019.gada 12.septembra sēdes Nr.12 protokola izraksts), kas apliecina, ka pašvaldība neiebilst, ka Sporta bāzei tiek piešķirts nacionālās sporta bāzes statuss (sk. anotācijas raksta paskaidrojošos materiālus).Rīkojuma projekta tiesiskais regulējums – nacionālās sporta bāzes statusa piešķiršana Sporta bāzei, kā rezultātā Sporta bāze saskaņā ar likuma „Par nekustamā īpašuma nodokli” 1.panta otrās daļas 8.punktā noteikto netiek aplikta ar nekustamā īpašuma nodokli, ietekmē Sporta bāzes īpašnieku. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija |  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.gadam | izmaiņas, salīdzinot ar vidēja termiņa budžeta ietvaru 2021.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 2. Budžeta izdevumi: | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 0 | 0 | 0 | 0 | 0 | 0 |
|  |  |  |  |  |  |
| 0 | 0 | 0 | 0 | 0 | 0 |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* | *Nav precīzi aprēķināms* |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. |
| 8. Cita informācija | Rīkojuma projekts ietekmē pašvaldības pamatbudžeta ieņēmumu daļu, samazinot pašvaldības budžeta ieņēmumus par ienākumiem no nekustamā īpašuma nodokļiem, jo saskaņā ar likuma „Par nekustamā īpašuma nodokli” 1.panta otrās daļas 8.punktu ar nekustamā īpašuma nodokli neapliek nacionālās sporta bāzes un zemi to uzturēšanai. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapas sadaļā *Tiesību aktu projekti*. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē [www.vestnesis.lv](http://www.vestnesis.lv).Informācija par Ministru kabineta rīkojuma projekta spēkā stāšanos nacionālās sporta bāzes īpašniekam tiks paziņota atbilstoši Administratīvā procesa likumā un Paziņošanas likumā noteiktajai kārtībai. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Ievērojot Ministru kabineta 2010.gada 26.janvāra noteikumos Nr.76 „Noteikumi par sporta bāzu reģistrā iekļaujamās informācijas saturu un aktualizēšanas kārtību” 8.punktā noteikto, informāciju par nacionālās sporta bāzes statusa piešķiršanu Ministrija iekļauj reģistrā piecu darbdienu laikā pēc attiecīgā Ministru kabineta rīkojuma stāšanās spēkā. |

Izglītības un zinātnes ministre I.Šuplinska

Vizē:

Valsts sekretāre L.Lejiņa

06.12.2019 09:07

2415

A.Mičule

67047982, anda.micule@izm.gov.lv